
Sõiduauto kasutusliisingu lepingu sõlmimine

1. Asjaolud ja menetluse käik

08.12.2003.a. sõlmitud kasutusliisingu leping nr L03108660 sõiduautole RENAULT LAGUNA GRAND TOUR, reg. märk 293ASP lõpetatakse. 23.08.2006.a. seisuga on läbisõit 144,3 tuh.km, remondikulud moodustavad 105,2 tuh krooni.

Esitatud on 3 hinnapakkumist: 

1. AS´lt Agdeck-Auto – sõiduauto Honda Accord 4D 2.2 EXE NAVI, auto hind  on 485 000 krooni, garantiiaeg 3 aastat või 100 000 km, hooldusvälp kuni 20 000 km või 1 aasta.

2. AS´lt Viking Motors – sõiduauto SAAB 9-5 Vector Combi 1,9 TiDSPF, auto hind on 578 740 krooni, garantiiaeg on 2 aastat  läbisõidupiiranguta.

3. AS´lt Viru Rahvaauto – sõiduauto VW Passat Highline, auto hind on 499 000 krooni, garantiiaeg on 2 aastat läbisõidupiiranguta, hooldusvälp kuni 30 000 km või 2 aastat.

Eksperthinangu kohaselt  on sõiduauto VW Passat Highline ekspluatatsioonis odavam. 

Peale selle on sõiduauto VW Passat Highline eeliseks:

· hind on madalam kui sõiduautol SAAB 9-5 Vector Combi 1,9 TiDSPF 

· hooldusvälp on pikem kui sõiduautol Honda Accord 4D 2.2 EXE NAVI

Seega otsustati sõlmida sõiduauto VW Passat Highline kasutusliisingu leping AS-iga Viru Rahvaauto (registrikood 11131478, asukoht Narva mnt 143, 41536 Jõhvi). 

Tehingu väärtuseks on esimene sissemaks summas 124 750 krooni.

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt 
lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.   

Vastavalt Narva Linnavolikogu 21.06.2006 määrusega nr 20/57 kinnitatud “Linnavara eeskirja” punktile 34.2 otsustuse linnavara tasu eest soetamise kohta võtab vastu linnavalitsus –  vallas- ja kinnisvara osas, mille väärtus ületab 100 000 (ükssada tuhat) krooni,  kuid ei ületa 250 000 (kakssada viiskümmend tuhat) krooni.

3. Otsus

1. Sõlmida sõiduauto VW Passat Highline kasutusliisingu leping AS-iga Viru Rahvaauto (registrikood 11131478, asukoht Narva mnt 143, 41536 Jõhvi) esmase sissemaksega 124 750 krooni.

2. Volitada linnapead Tarmo Tammistet (isikukood 36208175216) allkirjastama Narva linna nimel punktis 1 nimetatud kasutusliisingu lepingut.
4. Rakendussätted

4.1. Halduskohtumenetluse seadustiku  § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.
4.2. Korraldus jõustub seadusega sätestatud korras.

